‘बीपीपी कर सीधे स्नातक कर सकते हैं’
करनाल | इग्नूक्षेत्रीय केंद्र करनाल के क्षेत्रीय निदेशक प्रभारी डाॅ. धर्मपाल ने बताया की हर क्षेत्र में शिक्षा की बढ़ती अनिवार्यता को देखते हुए दूरस्थ शिक्षा का महत्व और भी बढ़ गया है। जो व्यक्ति नियमित रूप से शिक्षण संस्थानों में नहीं जा सकता या सेवा क्षेत्रों में नियुक्त हों उनके लिए भी अतिरिक्त योग्यता, कौशल, दक्षता के लिए इग्नू के रोजगारोन्मुखी पाठ्यक्रम वरदान साबित हो रहे हैं। इग्नू के द्वारा किसी भी प्रकार की स्कूली शिक्षा प्राप्त नहीं करने वाले लोग भी बीपीपी (ब्रिज कोर्स) करके सीधे स्नातक कर सकते हैं। उन्होंने छात्रों के माध्यम से समाज में इग्नू द्वारा प्रदान की जा रही रोजगारोन्मुखी दूरस्थ शिक्षा को समाज तक ले जाने तथा प्रचार-प्रसार करने की भी बात कही। नियमित विद्यार्थी अपनी स्नातक या स्नातकोत्तर डिग्री के साथ-साथ इग्नू द्वारा प्रस्तावित पाठ्यक्रमों से जुड़कर अतिरिक्त डिप्लोमा या सर्टिफिकेट के योग्यता प्राप्त कर समय को बचा सकता है। उन्होंने बताया कि इग्नू द्वारा रोजगार के हर क्षेत्र के पाठ्यक्रमों का सृजन किया गया है, जिसका लाभ समाज के सभी आयु वर्ग के रोजगारोन्मुखी व्यक्ति उठा सकते हैं।
hin_Deva hin_Deva